Poésies de Marie de France (Roquefort)/Fable XLI
# Poésies de Marie de France (Roquefort)/Fable XLI

### FABLE XLI.

D’un Vilein woil ci recunter Qui od sa Fame vit aler Vers la forest sun Dru od li, Après currut, mès cil s’enfui Si s’est dedenz le bois muciez ; Si s’en returne tuz iriez, Sa Fame laidi et blasma, E la Dame li demanda Pur qu’il palloit ensi vers li, E sun Barun li respundi10 Que il ot véu sun Léchéur Qi li fist hunte et deshonur,

Aler od li en la forest. Sire, fait-ele, s’il vus plest, Pur l’amur Diu dites me voir, Cuidastes vus Hume véoir Aler od mei, nel’ me celez. Jel’ vi, fait-il, en bois entrez ; Lasse ! fet-ele, morte sui, Demain murrai u encor hui ;20 A m’Aiulle avint autresi Et à ma Mère, car jel’ vi Un po devant lur finement. Ce fu séu apertement K’uns Bachelers les cunduiseit Mais ne sorent ù cil aleit.

Or, sai-jeo bien, près est ma fins, Mandez, Sire, tus mes cuisins, Si départiruns nustre aveir, N’oze ù siècle plus remaneir.30 A tute la moie partie Me metrai en une abbeïe ; Li Vilains l’ot, merci li crie : Lessiez ester, fet-il, Amie, Ne partirez de mei ensi, Mençunge fu quankes jeo vi ; N’oz, fait-ele, plus demurer De m’âme m’estuet pensser Enseurke-tut pur la grant hunte Dunt vus avez fet si grant cunte.40 Touz-jurs me serait repruvé

Que malement aureie uvré, Se vuz ne jurez sairement Si que l’orrunt nustre parent Que ne véistes Hume od mei ; Si m’afiez la vostre fei Qe vus jamès ne me sivrez, Ne mais nel’ me repruverez, Que mavès gré ne m’en sarez Ne jà n’el me reproicherez.50 Volentiers, Dame, cil respunt ; Au munstier ensamble s’en vunt, Là, li jura ce que li quist E plus assez qu’ele ne dist.

Pur ce dist-on en repruvier

Ke Fames sevent engingnier ; Les mençunges funt voirables, Si unt un art plus que Diables.

* ↑ Le Grand d’Aussy, Fabliaux in-8ᵒ, tom. III, p. 122.
* ↑ Dru, amoureux, amant, galant.
* ↑ Muciez, caché, d’amicire,
* ↑ Iriez, en colère, fâché, iratus,
* ↑ Il maltraita et outragea sa femme.
* ↑ Quelles étoient les raisons qui le faisoient ainsi agir envers elle.
* ↑ Libertin, galant d’une femme mariée, luxuriosus.
* ↑ Pour l’amour de Dieu, faites-moi la grâce de me dire si tous avez cru voir un homme avec moi ; je vous en prie, dites-moi la vérité, veuillez ne pas me la déguiser.
* ↑ Hui, aujourd’hui, hodiè,
* ↑ M’aiulle, mon aïeule, ma grand’mère.
* ↑ Mort, finis.
* ↑ Ouvertement, par tout le monde, apertè,
* ↑ Jeune homme, Baccalaureus.
* ↑ Nous diviserons notre fortune.
* ↑ U siècle, dans le monde ; remanoir, rester, demeurer remanere.
* ↑ Avec ce qui me reviendra, je me retirerai dans un couvent.
* ↑ Merci ; pardon, misericordia.
* ↑ En sorte que, sur-tout, insuper.
* ↑ Fait, travaillé, d’operari.
* ↑ Serment, promesse, de sacramentum.
* ↑ Reprocherez, m’en ferez ressouvenir.
* ↑ Demanda, exigea, quæsivit de quærere.
* ↑ Reproche, blâme, de reprobare.
* ↑ Choses vraies.
* ↑ Jel’ vi, fait-il, fouïz s’en est.
* ↑ Je morrai demain ou auqui, A ma taie tout autresi.
* ↑ Là ou ele èns riens n’avoit.
* ↑ Ne départons le notre ensi Menchonge fu kankes vos di ; Ni os, fet-ele, mais ester.
* ↑ Si que le voie tote gent, Que riens ne féistes o moi.
* ↑ Là, li jure ce q’ele dist. Et plus assez qu’ele ne quist.
* ↑ Les veziées non vertables Ont plus un art que li deables.
